મુસાએ ઓડિયોમાં પાકિસ્તાની સેના અને સરકાર પર પણ કાશ્મીરી જેહાદીઓ સાથે દગો કરવાનો આક્ષેપ કર્યો છે. મુસાએ એવો દાવો કર્યો છે કે પાકિસ્તાન અમેરિકાની મદદ માટે મુજહિદ્દીનો વિરુદ્ધ યુદ્ધ કરી રહ્યું છે. મુસાએ એવો દાવો કર્યો છે કે પાકિસ્તાને આતંકીઓને તાલીમ આપતા કેમ્પ બંધ કરી દીધા છે. મુસાએ તાજેતરમાં તેના સંગઠને કાશ્મીરમાં કેટલાંય સ્થળોએ અલ્લાહ કી મરજી સે એવાં પોસ્ટરો લગાવ્યાં હતાં. જેમાં લખ્યું હતું કે અલ્લાહની ઈચ્છા હવે જલદી પૂરી થશે. તેણે જણાવ્યું છે કે કાશ્મીરની આઝાદીની લડાઈ અમે અમારા લોહીની તાકાત પર ચાલુ રાખી છે. આ માટે અમારે કોઈ દેશ(પાકિસ્તાન)ની જરૂર નથી.